snfmag
Mνήμη 8GB από τη Samsung για smartphones και tablets	Λιγότερο από δύο χρόνια μετά την παρουσίαση του πρώτου module 4GB μνήμης DRAM για smartphones και tablet, η Samsung παρουσιάζει για πρώτη φορά 8GB μνήμης DRAM διπλασιάζοντας έτσι τα διαθέσιμα GB μνήμης για φορητές συσκευές στο άμεσο μέλλον.
Οπως αναφέρει το Android Central, η συγκεκριμένη μνήμη κατασκευάζεται με τη διαδικασία των 10nm και χρησιμοποιεί τεσσερά τσιπάκια μνήμης LPDDR4 των 2GB για τη δημιουργία ενός module μνήμης των 8GB.
Η νέα μνήμη DRAM από την Samsung λειτουργεί σε ταχύτητες έως και 4266Mbps και η μετάδοση μέσω ενός διαύλου μνήμης 64 bit οδηγεί σε εύρος ζώνης έως και πάνω από 34GB/s.
Αναφορικά με την κατανάλωση ενέργειας, η νέα μνήμη των 8GB, χάρη στην αποτελεσματικότερη τεχνολογία κατασκευής των 10nm, έναντι της αντίστοιχης των 20nm για τη μνήμη των 4GB, έχει τις ίδιες ενεργειακές απαιτήσεις με τη μνήμη χαμηλότερης χωρητικότητας.
Μετά το φιάσκο με το Note 7, η κυκλοφορία νέων high end smartphones με διπλάσια διαθέσιμη μνήμη σε σχετικά σύντομο χρονικό διάστημα, θα ήταν μία εξαιρετική ευκαιρία για τη Samsung επανακτήσει το χαμένο της κύρος.
Συντάκτης periskragΔημοσιεύτηκε την Οκτώβριος 20, 2016Ετικέτες SamsungΑφήστε το σχόλιό σας στο Mνήμη 8GB από τη Samsung για smartphones και tablets	Κρυμμένη λειτουργία με το ένα χέρι στο πληκτρολόγιο του iOS	Από ότι φαίνεται η Apple κρύβει διάφορες εκπλήξεις στον κώδικα του iOS, τις οποίες δεν κάνει γνωστές στο ευρύ κοινό.
Μία από αυτές είναι και η λειτουργία χρήσης με το ένα χέρι η οποία υπάρχει στο πληκτρολόγιο του iOS, η οποία όμως παραμένει κρυμμένη από τον χρήστη και μέχρι σήμερα ήταν γνωστή μόνο στους προγαμματιστές της Apple.
Η αποκάλυψη ήρθε από τον Steve Troughton-Smith, ο οποίος δημοσιοποίησε την ανακάλυψη του στο Twitter.
Προκειμένου να ενεργοποιηθεί η λειτουργία χρήσης με το ένα χέρι θα πρέπει ο χρήστης απλά να σύρει το δάχτυλο του από το ένα άκρο του πληκτρολογίου και στη συνέχεια το πληκτρολόγιο του iOS θα προσαρμοστεί ανάλογα για να μπορεί ο χρήστης να πληκτρολογεί με τη χρήση είτε του αριστερού είτε του δεξιού του χεριού.
Σύμφωνα με τον Steve Troughton-Smith η δυνατότητα αυτή υπάρχει τουλάχιστον από το iOS 8, αλλά μέχρι σήμερα παρέμενε καλά κρυμμένη με την Apple να μη γνωστοποιεί τη συγκεκριμένη δυνατότητα του πληκτρολογίου στους χρήστες των συσκευών της.
Συντάκτης SNFMagΔημοσιεύτηκε την Οκτώβριος 20, 2016Οκτώβριος 20, 2016Ετικέτες AppleΑφήστε το σχόλιό σας στο Κρυμμένη λειτουργία με το ένα χέρι στο πληκτρολόγιο του iOS	Το NBA αρχίζει τη μετάδοση αγώνων με την χρήση τεχνολογίας εικονικής πραγματικότητας	Το NBA αρχίζει τη μετάδοση αγώνων με τη χρήση τεχνολογίας εικονικής πραγματικότητας (virtual reality). Και δεν μιλάμε για κάποια στιγμή στο μέλλον, αλλά ήδη από την επόμενη εβδομάδα.
Η αρχή θα γίνει με τον αγώνα των Sacramento Kings απέναντι στους San Antonio Spurs, στην πρεμιέρα της νέας σεζόν στις 27 Οκτωβρίου και το NBA σε συνεργασία με την NextVR προγραμματίζουν τη μετάδοση ενός αγώνα την εβδομάδα με τη χρήση της τεχνολογίας εικονικής πραγματικότητας.
Η όλη παραγωγή θα γίνεται με επίκεντρο την τεχνολογία virtual reality, με γωνίες λήψεις και ειδικά γραφικά με στόχο την όσο το δυνατόν καλύτερη εμπειρία για τους τηλεθεατές αλλά και την εκμετάλλευση στο έπακρο των δυνατοτήτων της νέας αυτής τεχνολογίας.
Οπως αναφέρει το The Verge, για την παρακολούθηση των αγώνων του ΝΒΑ που μεταδίδονται με τη χρήση τεχνολογίας εικονικής πραγματικότητας απαιτείται συνδρομή NBA League Pass και η συσκευή Gear VR της Samsung σε συνδυασμό με την εφαρμογή NextVR. Στο μέλλον το NBA θα προχωρήσει στην υποστήριξη και άλλων συσκευών εικονικής πραγματικότητας.
Στα διαλλείματα του αγώνα οι τηλεθεατές θα μπορούν να παρακολουθήσουν τα όσα συμβαίνουν στο γήπεδο, καθώς και αποκλειστικό υλικό από τα παρασκήνια.
Συντάκτης SNFMagΔημοσιεύτηκε την Οκτώβριος 20, 2016Οκτώβριος 20, 2016Ετικέτες NBA,Samsung,Virtual RealityΑφήστε το σχόλιό σας στο Το NBA αρχίζει τη μετάδοση αγώνων με την χρήση τεχνολογίας εικονικής πραγματικότητας	Συνελήφθη Ρώσος hacker για διαρροή εκατομμυρίων λογαριασμών του LinkedIn	Ενας Ρώσσος hacker συνελήφθη στην Πράγα για την διαρροή εκατομμυρίων στοιχείων χρηστών του ιστοτόπου κοινωνικής δικτύωσης LinkedIn, σε υπόθεση hacking του 2012 με προεκτάσεις μέχρι και σήμερα.
Τα στοιχεία πάνω από 100 εκατομμύρια χρηστών της πλατφόρμας επαγγελματικής δικτύωσης LinkedIn διαφημίζονταν ως διαθέσιμα προς πώληση πρόσφατα, σύμφωνα με το BBC.
Το LinkedIn είχε προχωρήσει σε αλλαγή των στοιχείων χρηστών που θεωρούσε ότι είχαν εκτεθεί, με τις εκτιμήσεις που ήθελαν τον κίνδυνο να αφορά έναν μικρό αριθμό χρηστών, ωστόσο, να διαψέυδονται.
Η διαρροή των στοιχείων των χρηστών της πλατφόρμας στο διαδίκτυο ανάγκασε το LinkedIn να προβεί σε αλλαγή των στοιχείων εισόδου των χρηστών του σε μεγάλη κλίμακα.
Σύμφωνα με το Reuters η σύλληψη του Ρώσου hacker έγινε σε κεντρικό ξενοδοχείο στην Πράγα, χωρίς να προβάλει αντίσταση.
Σε δήλωση του το LinkedIn ευχαρίστησε το FBI για τις προσπάθειες του για τον εντοπισμό και τη σύλληψη των δραστών.
Οι Η.Π.Α ζητούν την έκδοση του hacker, με τη Ρωσία να είναι αντίθετη σε ένα τέτοιο ενδεχόμενο.
Συντάκτης SNFMagΔημοσιεύτηκε την Οκτώβριος 20, 2016Οκτώβριος 20, 2016Ετικέτες LinkedInΑφήστε το σχόλιό σας στο Συνελήφθη Ρώσος hacker για διαρροή εκατομμυρίων λογαριασμών του LinkedIn	Δείτε τη διαφήμιση της Apple για το νέο iPhone 7	Το iPhone 7 είναι πλέον αδιάβροχο και η Apple δεν χάνει την ευκαιρία να προβάλει το νέο αυτό χαρακτηριστικό της συσκευής.
Με μια απλή αλλά εντυπωσιακή, κατά τη γνώμη μας, διαφήμιση, η οποία προβάλλεται στις ΗΠΑ, η Apple προβάλλει το γεγονός ότι η βροχή δεν θα είναι πλέον πρόβλημα για τους κατόχους των νέων iPhone 7.
Η διαφήμιση, με πρωταγωνιστή έναν ποδηλάτη ο οποίος ετοιμάζεται για την βόλτα του εν μέσω καταιγίδας με το νέο iPhone 7, έχει τίτλο morning ride και μπορείτε να τη δείτε παρακάτω.
Συντάκτης SNFMagΔημοσιεύτηκε την Οκτώβριος 12, 2016Οκτώβριος 20, 2016Αφήστε το σχόλιό σας στο Δείτε τη διαφήμιση της Apple για το νέο iPhone 7	Οριστικό τέλος για το Note 7 με κόστος 17$ δισεκατομμύρια για τη Samsung	Το Galaxy Note 7 εξελίσσεται πλέον οριστικά σε φιάσκο για τη Samsung, με την Κορεατική εταιρεία να βάζει οριστικά τέλος στην παραγωγή του μοντέλου.
Το Galaxy note 7, η τελευταία έκδοση της πετυχημένης σειράς Note της Samsung είχε λάβει εξαιρετικές κριτικές όταν πρωτοκυκλοφόρησε και θεωρούνταν δεδομένο ότι θα αποτελέσει εμπορική επιτυχία για τη Samsung.
Τελικά πράγματα πήραν εντελώς διαφορετικοί τρόποι με το Galaxy Note 7 να μετατρέπεται σε σημαντικό πονοκέφαλο και επικοινωνιακή αποτυχία για τη Samsung.
Αρχικές αναφορές για Galaxy Note 7 τα οποία παίρνουν φωτιά δημιούργησαν προβληματισμό γύρω από το Note 7 και την ποιότητα κατασκευής του αλλά και την ασφάλεια των χρηστών, αναγκάζοντας τη Samsung να προχωρήσει αρχικά στην απόσυρση και αντικατάσταση των συσκευών Galaxy Note 7 με νέες συσκευές, οι οποίες θεωρητικά ήταν ασφαλείς και δεν αντιμετωπίζουν το ίδιο πρόβλημα ανάφλεξης.
Όμως απ’ ό,τι φαίνεται η Samsung δεν κατάφερε να λύσει τα κατασκευάστικα προβλήματα του Galaxy Note 7 με τις αναφορές για νέες συσκευές, Οι οποίες είχαν αποκτηθεί μέσω του προγράμματος ανταλλαγής, οι οποίες παίρνουν φωτιά να πληθαίνουν.
Η Samsung έχει ανακοινώσει χθες την προσωρινή διακοπή παραγωγής της συσκευής και κάλεσε τους κατόχους συσκευών Galaxy Note να τις απενεργοποιήσουν και να τις επιστρέψουν άμεσα.
Τελικά σήμερα ανακοινώθηκε η οριστική διακοπή παραγωγής του Galaxy Note 7.
Όπως αναφέρει το Bloomberg, το κόστος για τη Samsung από το φιάσκο με το Galaxy Note 7, μετά την οριστική παύση της παραγωγής του, αναμένεται να φτάσει τα 17 δισεκατομμύρια δολάρια.
Συντάκτης SNFMagΔημοσιεύτηκε την Οκτώβριος 12, 2016Οκτώβριος 20, 2016Ετικέτες SamsungΑφήστε το σχόλιό σας στο Οριστικό τέλος για το Note 7 με κόστος 17$ δισεκατομμύρια για τη Samsung	Ο Edge έχει λιγότερα κενά ασφαλείας από τον Crome και τον Firefox	Είναι γνωστά τα προβλήματα ασφαλείας που αντιμετώπιζε ο internet explorer.
Σε συνδυασμό με την είσοδο στην αγορά και νέων browser όπως ο Mozilla Firefox και ο Google Chrome, οι οποίοι γρήγορα έγιναν ιδιαίτερα δημοφιλείς, αυτό είχε σαν αποτέλεσμα σταδιακά το ποσοστό χρήσης του Internet Explorer να μειωθεί σημαντικά.
Σε μία προσπάθεια να γυρίσει σελίδα η Microsoft εισήγαγε με τα Windows 10 τον Microsoft Edge, έναν νέο browser που υποσχόταν καλύτερη απόδοση και μεγαλύτερη ασφάλεια σε σχέση με τον Internet Explorer.
Τα πρώτα δείγματα είναι ιδιαίτερα ενθαρρυντικά για τη Microsoft.
Μία αναζήτηση για κενά ασφαλείας στους 3 browser στην Εθνική Βάση Δεδομένων Κενών Ασφαλείας των Ηνωμένων πολιτειών για το χρονικό διάστημα από τον Ιούλιο του 2015, όταν και η Microsoft παρουσίασε για πρώτη φορά τον Microsoft Edge, μέχρι και τον Οκτώβριο του 2016, δείχνει ότι ο Microsoft Edge είχε λιγότερα αναφερόμενα κενά ασφαλείας από τον Chrome και τον Firefox.
Πηγή: Windows Blog
Κατά το προαναφερόμενο χρονικό διάστημα αναφέρθηκαν 122 κενά ασφαλείας για τον Microsoft Edge, 242 κενά ασφαλείας για τον Google Chrome και 251 κενά ασφαλείας για τον Mozilla Firefox.
Είναι φανερό ότι όσον αφορά τα θέματα ασφάλειας η Microsoft έχει κάνει αρκετά καλή δουλειά σε σχέση με το «αμαρτωλό» παρελθόν του Internet Explorer.
Συντάκτης SNFMagΔημοσιεύτηκε την Οκτώβριος 11, 2016Οκτώβριος 11, 2016Ετικέτες Google Chrome,Microsoft Edge,Mozilla FirefoxΑφήστε το σχόλιό σας στο Ο Edge έχει λιγότερα κενά ασφαλείας από τον Crome και τον Firefox	Samsung: «Εργαζόμαστε ακατάπαυστα» γύρω από τα προβληματικά Note 7	Με τις αναφορές για προβληματικά Samsung Galaxy Note 7 να πληθαίνουν, καθώς και πέμπτη συσκευή πήρε φωτιά στις Ηνωμένες Πολιτείες, αυτή τη φορά στο Τέξας, και τη Samsung να βρίσκεται στο επίκεντρο ενός ορυμαγδού αρνητικής δημοσιότητας, η Κορεατική εταιρεία δήλωσε ότι εργάζεται ακατάπαυστα με τις αρχές και τους ειδικούς προκειμένου να εντοπίσει την αιτία του προβλήματος.
Σε δήλωσή του στο the verge εκπρόσωπος της εταιρείας ανέφερε:
Εργαζόμαστε ακατάπαυστα με τις αρχές και τους ειδικούς και θα μοιραστούμε τυχόν ευρήματα όταν ολοκληρώσουμε την ερεύνα.
Αν και ο αριθμός των αναφορών είναι περιορισμένος, θα θέλαμε να διαβεβαιώσουμε τους πελάτες μας ότι λαμβάνουμε κάθε αναφορά πολύ σοβαρά.
Αν διαπιστώσουμε ότι υπάρχει ζήτημα με την ασφάλεια του προϊόντος, η Samsung θα λάβει άμεσα μέτρα η συνεργασία με τις αμερικανικές αρχές ( αναφαίρει την CPSC) για την επίλυση του ζητήματος.
Συντάκτης SNFMagΔημοσιεύτηκε την Οκτώβριος 10, 2016Οκτώβριος 10, 2016Ετικέτες SamsungΑφήστε το σχόλιό σας στο Samsung: «Εργαζόμαστε ακατάπαυστα» γύρω από τα προβληματικά Note 7	Πώς να δείτε ηλεκτρονικά και να εκτυπώσετε τα τέλη κυκλοφορίας του αυτοκινήτου σας	Αν είστε κάτοχος αυτοκινήτου δυστυχώς θα πρέπει να καταβάλετε κάθε έτος και τα ανάλογα τέλη κυκλοφορίας αυτοκινήτου.
Δείτε πώς μπορείτε να δείτε ηλεκτρονικά και να εκτυπώσετε τα τέλη κυκλοφορίας του αυτοκινήτου σας με την Εφαρμογή Εκτύπωσης Τελών Κυκλοφορίας Αυτοκινήτων μέσω του Taxis.
Επισκεφθείτε τη σελίδα της Εφαρμογής Εκτύπωσης Τελών Κυκλοφορίας Αυτοκινήτων του Taxis στη διεύθυνση:
https://www1.gsis.gr/webtax2/telhkykl/year2012/telhkykl/index.jsp;JSESSIONID-WEBTAX=gCxcX7Qhf0K32SBz4KpBzQMNFs2LpnL8vyS23GJHLGWyg1JSK81J!-1627373627
Στη συνέχεια θα χρειαστείτε να συμπληρώσετε το ΑΦΜ σας, καθώς και τον αριθμό κυκλοφορίας του αυτοκινήτου σας, στα δύο αντίστοιχα πεδία της ηλεκτρονικής Εφαρμογής Εκτύπωσης Τελών Κυκλοφορίας Αυτοκινήτων και να πατήσετε εκτύπωση.
Με το αποδεικτικό τελών κυκλοφορίας αυτοκινήτου που θα εκτυπώσετε μπορείτε να απευθυνθείτε στην τράπεζα της επιλογής σας, προκειμένου να καταβάλετε τα τέλη κυκλοφορίας για το αυτοκίνητο σας. Καλό κουράγιο!
Συντάκτης SNFMagΔημοσιεύτηκε την Οκτώβριος 10, 2016Οκτώβριος 10, 2016Ετικέτες TaxisΑφήστε το σχόλιό σας στο Πώς να δείτε ηλεκτρονικά και να εκτυπώσετε τα τέλη κυκλοφορίας του αυτοκινήτου σας	Το iPhone 7 Plus 128GB 3 φορές ταχύτερο από την έκδοση με τα 32GB	Το νέο iPhone 7 Plus διατίθεται σε εκδόσεις με αποθηκευτικό χώρο 32, 64 και 128GB, αλλά εάν σκέφτεστε να αγοράσετε τη νέα ναυαρχίδα της Apple, μάλλον θα πρέπει να δαπανήσετε κάποια χρήματα παραπάνω και να αποκτήσετε την έκδοση με αποθηκευτικό χώρο 128GB.
Ο λόγος; Πέρα από τον επιπλέον αποθηκευτικό χώρο ο οποίος είναι απαραίτητος εάν δεν θέλετε να μπλέκετε με online αποθήκευση στο cloud, συγκριτικά τεστ δείχνουν ότι η έκδοση του iPhone 7 Plus με τα 128GB είναι σαφώς ταχύτερη από τις υπόλοιπες.
Σύμφωνα με τεστ του GSMArena τόσο με τη χρήση Benchmarks όσο και σε πραγματικές συνθήκες, το iPhone 7 Plus με τα 128 GB είναι έως και 3 φορές ταχύτερο από την αντίστοιχη έκδοση με αποθηκευτικό χώρο 32GB.
Στις δοκιμές του GSMArena με τη χρήση του Benchmark OSII και του Passmark η έκδοση με τα 128GB είχε σταθερά τις καλύτερες επιδόσεις, με την έκδοση με τα 64GB και τα 32GB να ακολουθούν. Η έκδοση με τα 64GB είχε σαφώς καλύτερες επιδόσεις στα Benchmarks αλλά όχι και στη δοκιμή σε πραγματικές συνθήκες χρήσης.
Οσον αφορά τη χρήση σε πραγματικές συνθήκες, το GSMArena χρησιμοποίησε την κάμερα του iPhone 7 Plus και κατέγραψε 10 λεπτά βίντεο σε ανάλυση 4K. Στη συνέχεια χρησιμοποίησε την ενσωματωμένη εφαρμογή επεξεργασίας βίντεο προκειμένου να μειώσει το βίντεο στο μισό και να καταγράψει πόσο γρήγορα οι εκδόσεις του νέου iPhone 7 μπορούν να επεξεργαστούν το αρχικό βίντεο και να δημιουργήσουν ένα νέο.
Τα αποτελέσματα δείχνουν ότι το iPhone 7 Plus 128GB είναι έως και 3 φορές ταχύτερο σε σχέση με το iPhone 7 Plus 32GB, με την έκδοση με τα 128GB να ολοκληρώνει την επεξεργασία του βίντεο σε μόλις 17 δευτερόλεπτα, ενώ το iPhone 7 Plus 32GB χρειάστηκε, αντίστοιχα, 52 δευτερόλεπτα. Η έκδοση με τα 64GB ήταν ακόμα πιο αργή καθώς χρειάστηκε 1 λεπτό για τη συγκεκριμένη διαδικασία.
Αν και η έκδοση με τα 128GB είναι αρκετά ακριβότερη, προσφέρει σαφώς μεγαλύτερο αποθηκευτικό χώρο, αλλά, και ίσως το σημαντικότερο, σαφώς καλύτερες επιδόσεις.
Συντάκτης SNFMagΔημοσιεύτηκε την Οκτώβριος 10, 2016Οκτώβριος 10, 2016Ετικέτες AppleΑφήστε το σχόλιό σας στο Το iPhone 7 Plus 128GB 3 φορές ταχύτερο από την έκδοση με τα 32GB	Πλοήγηση άρθρων
Πρόσφατα άρθρα	Mνήμη 8GB από τη Samsung για smartphones και tablets
Κρυμμένη λειτουργία με το ένα χέρι στο πληκτρολόγιο του iOS
Το NBA αρχίζει τη μετάδοση αγώνων με την χρήση τεχνολογίας εικονικής πραγματικότητας
Συνελήφθη Ρώσος hacker για διαρροή εκατομμυρίων λογαριασμών του LinkedIn
Δείτε τη διαφήμιση της Apple για το νέο iPhone 7
Πρόσφατα σχόλιαΑρχείο	Οκτώβριος 2016
WordPress.org	snfmag